Kui Xbox käima pandud, arvutist Media Center konfigureeritud ja Xbox ning PC omavahel ära paaritatud, tekibki võimalus kasutada funktsiooni "Play to". See on kontekstimenüüs, ehk tuleb ette kui teha paremklõps mõnel meediafailil. Seejuures peab vähemalt Xbox-il küll Media Center parasjagu käima, lihtsalt seadme sisselülitamisest ei piisa ja sel juhul "Play to" valikut üldse ette ei tule. See on veidi imelik, sest kui mul Xboxil Media Center nagunii töötab, siis võin ju meediat selle kaudu striimida ja mängida, milleks eraldi võimalus seda arvutist teha?  Noh, ilmselt mingeid põhjuseid ikka leiab, näiteks kui istud enamus  aega arvuti taga, ja tahad teleri taha ühendatud headest kõlaritest muusikat kuulata vms.